News Update: Ark เก็บหุ้น Tesla เข้าพอร์ตเพิ่ม Cathie Wood มั่นใจ Bitcoin ไป $500,000 - FINNOMENA
News Update: Ark เก็บหุ้น Tesla เข้าพอร์ตเพิ่ม Cathie Wood มั่นใจ Bitcoin ไป $500,000
9 ส.ค. 2564

Ark Investment Management เข้าซื้อหุ้นผู้ผลิตรถยนต์ไฟฟ้าอย่าง Tesla เพิ่มมากกว่า 47,000 หุ้นตามข้อมูลที่เปิดเผยเมื่อปลายวันอังคาร ซึ่งถือเป็นการเข้าซื้อ Tesla ครั้งแรกของเดือนนี้ตั้งแต่เข้าซื้อครั้งล่าสุดไปเมื่อเดือนเมษายน แม้ว่ามูลค่าของหุ้น Tesla จะลดลงกว่า 38% จากจุดสูงสุดในเดือนมกราคมเนื่องจากความกังวลเงินเฟ้อกระตุ้นให้นักลงทุนขายสินทรัพย์ราคาแพง
Cathie Wood ยังกล่าวในการสัมภาษณ์ทาง Bloomberg TV อีกว่า Bitcoin จะไปแตะ 500,000 ดอลลาร์แม้ว่าสกุลเงินดิจิทัลที่ใหญ่ที่สุดนี้จะมูลค่าลดลงสู่ระดับ 30,000 ดอลลาร์ในวันพุธ ซึ่งเป็นการลดลงอย่างต่อเนื่องเป็นวันที่ห้าหลังจากแตะระดับสูงสุดตลอดกาลที่ 64,829.14 ดอลลาร์ในเดือนเมษายน
ในระหว่างการสัมภาษณ์ Wood กล่าวสั้นๆ เกี่ยวกับความกังวลด้านสิ่งแวดล้อมของ Elon Musk CEO ของ Tesla เกี่ยวกับการขุด bitcoin โดยอธิบายว่าการนำพลังงานแสงอาทิตย์มาใช้ในการขุดจะช่วยด้านสิ่งแวดล้อมได้เป็นอย่างมาก
ความสนใจในสกุลเงินดิจิทัลของ Wood ยังคงเป็นไปอย่างต่อเนื่อง โดยเมื่อต้นเดือนที่ผ่านมา Wood ได้ประกาศว่าเธอได้เข้าร่วมคณะกรรมการของ Amun Holdings ที่เป็นบริษัทแม่ของ 21Shares ซึ่งเป็นบริษัทในสวิสที่นำเสนอผลิตภัณฑ์แลกเปลี่ยนซื้อขายซึ่งช่วยให้นักลงทุนสามารถเข้าถึง cryptocurrency ได้ง่ายมากขึ้น
ที่มา: Bloomberg, Yahoo
แท็ก:
ARK
ARK Invest
ARK Investment
Bitcoin
Cathie Wood
Cryptocurrency
News Update
Tesla
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA